CELEX: 32002R1217
Language: hr
Date: 2002-07-05 00:00:00
Title: Uredba Komisije (EZ) br. 1217/2002 od 5. srpnja 2002. o zahtjevima za uvoznike ili proizvođače određenih Einecs tvari da dostave određene informacije i izvedu određena ispitivanja u skladu s Uredbom Vijeća (EEZ) br. 793/93

15/Sv. 001
            
            
               HR
            
            
               Službeni list Europske unije
            
            
               124
            
         32002R1217
   
               L 177/6
            
            
               SLUŽBENI LIST EUROPSKE UNIJE
            
            
               05.07.2002.
            
         
      UREDBA KOMISIJE (EZ) br. 1217/2002
   od 5. srpnja 2002.
   o zahtjevima za uvoznike ili proizvođače određenih Einecs tvari da dostave određene informacije i izvedu određena ispitivanja u skladu s Uredbom Vijeća (EEZ) br. 793/93
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (1), a posebno njezin članak 12. stavak 2.,
   budući da:
   
               (1)
            
            
               Izvjestan broj država članica obavijestio je Komisiju o postojanju valjanih razloga za vjerovanje da određene tvari s Europskog popisa postojećih komercijalnih kemijskih tvari (Einecs) (2) mogu, s obzirom na stupanj izloženosti tijekom njihove proizvodnje ili uporabe, predstavljati ozbiljan rizik za ljude ili okoliš.
            
         
               (2)
            
            
               Stoga bi trebalo od dotičnih proizvođača i uvoznika zahtijevati da Komisiji dostave informacije koje posjeduju o navedenim tvarima.
            
         
               (3)
            
            
               Od dotičnih proizvođača i uvoznika trebalo bi također zahtijevati ispitivanje predmetnih tvari, izradu izvješća o tim ispitivanjima i dostavu tih izvješća Komisiji, zajedno s rezultatima ispitivanja, podložno mogućnosti predviđenoj u članku 12. stavku 3. Uredbe (EEZ) br. 793/93 prema kojoj, u slučajevima kada nekoliko proizvođača ili uvoznika proizvodi ili uvozi neku tvar kao takvu ili u pripravku, dodatno ispitivanje može provesti jedan ili više proizvođača ili uvoznika koji djeluje u ime drugih.
            
         
               (4)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 15. Uredbe (EEZ) br. 793/93,
            
         DONIJELA JE OVU UREDBU:
   Članak 1.
   Proizvođači i uvoznici jedne ili više Einecs tvari navedenih u Prilogu ovoj Uredbi dužni su:
   
               a)
            
            
               Komisiji dostaviti informacije navedene u Prilogu ovoj Uredbi unutar u njemu utvrđenog roka;
            
         
               b)
            
            
               za svaku takvu tvar provesti ispitivanja navedena u Prilogu, u skladu s u njemu navedenim protokolima;
            
         
               c)
            
            
               Komisiji dostaviti izvješće o svakom ispitivanju, uključujući i njegove rezultate, unutar roka utvrđenog u Prilogu.
            
         Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2002.
      
         
            Za Komisiju
         
         Margot WALLSTRÖM
         
         
            Članica Komisije
         
      
   
   
      (1)  SL L 84, 5.4.1993., str. 1.
   
      (2)  SL C 146 A, 15.6.1990., str. 1.
   PRILOG
   Tražena ispitivanja/informacije navedene u ovom Prilogu dostavljaju se na adresu:
   
               European Commission
            
         
               Directorate-General for Environment
            
         
               Directorate C – Unit C.3 – Chemicals
            
         
               B-1049 Brussels
            
         
                
            
            
               EINECS br.
            
            
               CAS br.
            
            
               Naziv tvari
            
            
               Razlog/razlozi za zabrinutost
            
            
               Tražena ispitivanja/informacije
            
            
               Broj mjeseci od dana stupanja ove Uredbe na snagu
            
         
               1.
            
            
               203-988-3
            
            
               112-59-4
            
            
               dietilen-glikol monoheksil-eter
            
            
               Izloženost ljudi tijekom proizvodnje i uporabe. Disperzivna uporaba u premazima, tiskarskim bojama i sredstvima za čišćenje
               Nedostupnost studija o učincima ove tvari na razvoj i plodnost predstavlja razlog za zabrinutost zbog jasne reprotoksičnosti primijećene u ispitivanjima na glodavcima i neglodavcima s nekim derivatima etilen-glikol-etera
            
            
               Studija plodnosti (EZ B.34 (1)/OECD TG 415 (2) ili OECD TG 416 (3))
            
            
               18
            
         
               2.
            
            
               263-090-2
            
            
               61789-80-8
            
            
               kvaternarni spojevi amonijaka, bis (hidrogenirani lojevi alkili) dimetil, kloridi
            
            
               Znatno povećanje količine konzumacije tvari može predstavljati potencijalni rizik po okoliš
            
            
               Godišnja izvješća industrije o ukupno proizvedenim i uporabljenim količinama tvari (razdoblje 2000.-2002.)
            
            
               6 (količina u 2000.)
               18 (količina u 2001.)
               24 (količina u 2002.)
            
         
               3.
            
            
               203-481-7
            
            
               107-31-3
            
            
               metil-format
            
            
               Kemikalija se proizvodi u velikim količinama
               Akutno izlaganje tvari udisanjem kod pokusnih životinja rezultiralo je iritacijom očiju i dišnog sustava
               Nesigurno i nemoguće znanstveno utvrđivanje GVI - granične vrijednosti izloženosti na radu (SCOEL) zbog pomanjkanja podataka
               Pomanjkanje podataka o produženoj izloženosti radi utvrđivanja sigurne razine izloženosti
            
            
               Studija subkronične toksičnosti udisanja: 90-dnevna studija udisanja s ponavljanom dozom (EZ B.29 (3)/OECD TG 413 (4))
            
            
               18
            
         
               4.
            
            
               200-864-0
            
            
               75-35-4
            
            
               1,1-dikloroetan
            
            
               Kemikalija se proizvodi u velikim količinama
               Poremećaji u funkcioniranju živčanog sustava pri dugotrajnom izlaganju daleko ispod postojećih graničnih vrijednosti izloženosti na radu - GVI
            
            
               Ispitivanje subkronične toksičnosti udisanja: 90-dnevno ispitivanje udisanja s ponavljanom dozom (vrijeme oporavka 4-6 tjedana) s posebnim neurološkim parametrima (EZ B.29 (3)/OECD TG 413 (6) i OECD TG 424 (5)).
               Može se odustati od opće patologije ako su ove informacije dostupne iz drugih ispitivanja.
            
            
               18
            
         
               Posebni neurološki parametri:
               
                           —
                        
                        
                           procjena funkcionalno-opservacijskog sklopa i motoričke aktivnosti;
                        
                     
                           —
                        
                        
                           procjena uzorka ponašanja (npr. sposobnost vizualnog razlikovanja);
                        
                     
                           —
                        
                        
                           prosudba kognitivne funkcije (npr. zakašnjelo prebacivanje, Morrisov vodeni labirint).
                        
                     
         
               Sve relevantne informacije i potpuna izvješća o ispitivanju potrebni za ocjenu potencijalne opasnosti tvari
            
         
               5.
            
            
               211-309-7
            
            
               637-92-3
            
            
               2-etoksi-2-metilpropan
            
            
               Malo podataka o tvari
               Rastući potencijal široke disperzivne uporabe tvari zbog njene potencijalne uporabe kao supstituta za MTBE
               Negativni učinci mogu se pojaviti prilikom produženog izlaganja
            
            
               Informacije o godišnjim količinama proizvodnje i uvoza
               Akutna toksičnost kod Daphnia (EZ C.2 (3)/OECD TG 202 (6))
               Ispitivanje utjecaja na rast kod algi (EZ C.3 (3)/OECD TG 201 (7))
               Razvojno ispitivanje toksičnosti (OECD TG 414 (8))
               Sve relevantne informacije i potpuna izvješća o ispitivanju potrebni za ocjenu potencijalne opasnosti tvari
            
            
               18
            
         
               Ispitivanje plodnosti (OECD TG 416 (5))
            
            
               24
            
         
      (1)  U skladu s Prilogom V. Direktivi Vijeća 67/548/EEZ od 27. lipnja 1967. o usklađivanju zakona i ostalih propisa o razvrstavanju, pakiranju i označivanju opasnih tvari (SL 196, 16.8.1967., str. 1.).
   
      (2)  Preporuke OECD-a za ispitivanje kemijskih tvari – Odjeljak 4. – Učinci na zdravlje TG br. 415: „Ispitivanje reproduktivne toksičnosti na jednoj generaciji” (Izvorne upute, donesene 26. svibnja 1983.).
   
      (3)  Preporuke OECD-a za ispitivanje kemijskih tvari – Odjeljak 4. – Učinci na zdravlje TG br. 416: „Ispitivanje reproduktivne toksičnosti na dvije generacije” (Ažurirane upute, donesene 22. siječnja.2001.).
   
      (4)  Preporuke OECD-a za ispitivanje kemijskih tvari – Odjeljak 4. – Učinci na zdravlje TG br. 413: „Subkronična inhalacijska toksičnost – 90-dnevno ispitivanje” (Izvorne upute, donesene 12. svibnja 1981.).
   
      (5)  Preporuke OECD-a za ispitivanje kemijskih tvari – Odjeljak 4. – Učinci na zdravlje TG br. 424: „Ispitivanje neurotoksičnosti na glodavcima” (Izvorne upute, donesene 21. srpnja 1997.).
   
      (6)  Preporuke OECD-a za ispitivanje kemijskih tvari – Odjeljak 2. – Učinci na biotičke sustave TG br. 202: „Ispitivanje akutne imobilizacije i ispitivanje reprodukcije kod vrste roda Daphniae” (Ažurirane upute, donesene 4. travnja 1984.).
   
      (7)  Preporuke OECD-a za ispitivanje kemijskih tvari – Odjeljak 2. – Učinci na biotičke sustave TG br. 201: „Ispitivanje utjecaja na rast kod algi” (Ažurirane upute, donesene 7. lipnja 1984.).
   
      (8)  Preporuke OECD-a za ispitivanje kemijskih tvari – Odjeljak 4. – Učinci na zdravlje TG br. 414: „Ispitivanje toksičnosti u prenatalnom razvoju” (Ažurirane upute, donesene 22. siječnja 2001.).